ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์ เงื่อนไข และวิธีการยอมรับคำพิพากษาของศาลหรือคำชี้ขาดของคณะอนุญาโตตุลาการกรณีมีข้อพิพาทตามสัญญาการใช้หรือเชื่อมต่อโครงข่ายโทรคมนาคมพ.ศ.๒๕๕๑ โดยที่ประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ ข้อ ๕๑กำหนดให้ผู้รับใบอนุญาตที่มีข้อพิพาทเกิดขึ้นเกี่ยวกับการใช้หรือเชื่อมต่อโครงข่ายโทรคมนาคมตามสัญญาที่กฎหมายกำหนดให้เป็นอำนาจของคณะกรรมการกิจการโทรคมนาคมแห่งชาติมีสิทธิที่จะนำข้อพิพาทไปฟ้องเป็นคดีต่อศาลหรือระงับข้อพิพาทโดยการอนุญาโตตุลาการและคู่กรณีมีหน้าที่ต้องรายงานผลการระงับข้อพิพาทตั้งแต่เริ่มต้นจนกระทั่งสิ้นสุดกระบวนการระงับข้อพิพาทโดยการยอมรับคำพิพากษาของศาล หรือคำชี้ขาดของคณะอนุญาโตตุลาการให้เป็นไปตามหลักเกณฑ์เงื่อนไข และวิธีการที่คณะกรรมการกิจการโทรคมนาคมแห่งชาติประกาศกำหนดคณะกรรมการกิจการโทรคมนาคมแห่งชาติจึงประกาศกำหนดหลักเกณฑ์เงื่อนไข และวิธีการยอมรับตามคำพิพากษาของศาลและคำชี้ขาดของคณะอนุญาโตตุลาการกรณีมีข้อพิพาทตามสัญญาการใช้หรือเชื่อมต่อโครงข่ายโทรคมนาคมดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ในประกาศนี้ข้อพิพาท หมายความว่าข้อพิพาทที่เกิดขึ้นเกี่ยวกับการใช้หรือเชื่อมต่อโครงข่ายโทรคมนาคมตามสัญญาที่กฎหมายกำหนดให้อยู่ในอำนาจของคณะกรรมการกิจการโทรคมนาคมแห่งชาติคู่กรณี หมายความว่าผู้รับใบอนุญาตประกอบกิจการโทรคมนาคมที่พิพาทกันเกี่ยวกับสัญญาการใช้หรือเชื่อมต่อโครงข่ายโทรคมนาคมตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติข้อ ๓กรณีที่มีข้อพิพาทเกิดขึ้นและคู่กรณีนำข้อพิพาทไปฟ้องคดีต่อศาลที่มีเขตอำนาจหรือระงับข้อพิพาทโดยการอนุญาโตตุลาการให้คู่กรณีฝ่ายนั้นมีหน้าที่ต้องรายงานผลการระงับข้อพิพาทต่อสำนักงานเป็นหนังสือตั้งแต่เริ่มต้นทุกครั้งจนกระทั่งสิ้นสุดกระบวนการระงับข้อพิพาทพร้อมเอกสารที่เกี่ยวข้องภายในสิบห้าวันนับแต่วันที่ทราบผลการพิจารณาข้อ ๔คณะกรรมการจะดำเนินการตามคำพิพากษาของศาลหรือคำชี้ขาดของคณะอนุญาโตตุลาการได้เมื่อการดำเนินการดังกล่าวนั้นมีกฎหมายกำหนดให้เป็นอำนาจหน้าที่ของคณะกรรมการเมื่อสำนักงานได้รับรายงานผลการระงับข้อพิพาทตามข้อ๓ พร้อมเอกสารและข้อมูลที่เกี่ยวข้องแล้วให้สำนักงานดำเนินการส่งให้แก่หน่วยงานที่เกี่ยวข้องภายในสามวันนับแต่วันที่ได้รับคำร้องเอกสาร และข้อมูลดังกล่าวข้อ ๕ให้คู่กรณีที่ประสงค์จะบังคับการให้มีการปฏิบัติตามคำพิพากษาของศาลหรือคำชี้ขาดของคณะอนุญาโตตุลาการยื่นคำร้องพร้อมส่งเอกสารและข้อมูลประกอบการพิจารณาของคณะกรรมการ ดังต่อไปนี้(๑)หนังสือรับรองการจดทะเบียนนิติบุคคลที่นายทะเบียนรับรองสำเนาบัตรประจำตัวประชาชนและสำเนาทะเบียนบ้านของผู้มีอำนาจกระทำการแทนนิติบุคคลที่รับรองสำเนาถูกต้อง(๒) หนังสือมอบอำนาจตามกฎหมายพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจที่รับรองสำเนาถูกต้องในกรณีที่มีการมอบอำนาจให้ดำเนินการแทน(๓) สำเนาสัญญาการใช้หรือเชื่อมต่อโครงข่ายโทรคมนาคมฉบับที่มีข้อพิพาทที่รับรองสำเนาถูกต้อง(๔) สำเนาสัญญาอนุญาโตตุลาการที่รับรองถูกต้อง \(๕) สำเนาคำพิพากษาของศาลหรือคำชี้ขาดของคณะอนุญาโตตุลาการที่รับรองสำเนาถูกต้องโดยเจ้าหน้าที่ผู้มีอำนาจตามกฎหมาย(๖) สำเนาคำบังคับหรือหมายบังคับคดีที่รับรองสำเนาถูกต้องโดยเจ้าหน้าที่ผู้มีอำนาจตามกฎหมายในกรณีที่ปรากฏเอกสารหลักฐานที่จำเป็นต้องใช้ประกอบการพิจารณาไม่ถูกต้องไม่ครบถ้วนหรือไม่เพียงพอคณะกรรมการหรือสำนักงานอาจเรียกให้คู่กรณีที่เกี่ยวข้องจัดส่งเอกสารหลักฐานเพิ่มเติมภายในระยะเวลาสิบห้าวันนับแต่วันที่ได้รับหนังสือแจ้งข้อ ๖ในกรณีที่คำชี้ขาดหรือสัญญาอนุญาโตตุลาการได้จัดทำเป็นภาษาต่างประเทศให้คู่กรณีจัดทำคำแปลเป็นภาษาไทยและรับรองโดยเจ้าหน้าที่ที่มีอำนาจในการรับรองคำแปลหรือผู้แทนทางการทูตหรือกงสุลไทยในประเทศที่มีการทำคำชี้ขาดหรือสัญญาอนุญาโตตุลาการนั้นข้อ ๗คณะกรรมการอาจปฏิเสธไม่ยอมรับดำเนินการตามคำชี้ขาดของคณะอนุญาโตตุลาการได้หากข้อเท็จจริงปรากฏดังนี้(๑)เป็นคำชี้ขาดที่ขัดหรือแย้งกับหลักเกณฑ์ที่กำหนดในหมวด ๑ - ๓ของประกาศคณะกรรมการว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ หรือ(๒)เป็นคำชี้ขาดเกี่ยวกับข้อพิพาทที่ไม่สามารถจะระงับโดยอนุญาโตตุลาการได้ตามกฎหมายว่าด้วยอนุญาโตตุลาการหรือ(๓)การดำเนินการตามคำชี้ขาดนั้นจะเป็นการขัดต่อความสงบเรียบร้อยหรือศีลธรรมอันดีของประชาชนหรือ(๔) กรณีอื่น ๆ ตามที่คณะกรรมการประกาศกำหนดข้อ ๘เมื่อได้รับคำขอตามข้อ ๕ให้คณะกรรมการสั่งหรือแต่งตั้งองค์คณะในคณะกรรมการวินิจฉัยข้อพิพาทตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ ทำหน้าที่ตรวจสอบความถูกต้องของคำชี้ขาดของคณะอนุญาโตตุลาการและข้อเสนอแนะเพื่อนำเสนอต่อคณะกรรมการโดยมีขั้นตอนการดำเนินการ ดังต่อไปนี้(๑)พิจารณาตรวจสอบความถูกต้องของคำขอหรือคำชี้ขาดของคณะอนุญาโตตุลาการตามข้อ ๗ ว่าขัดหรือแย้งกับหลักเกณฑ์ที่กำหนดในข้อ ๗(๑) - (๓) หรือไม่(๒) จัดทำรายงานผลการพิจารณาตาม (๑)และให้ความเห็นและข้อเสนอแนะโดยต้องอธิบายหลักการและเหตุผลในการพิจารณาขององค์คณะในคณะกรรมการวินิจฉัยข้อพิพาทเพื่อส่งให้คณะกรรมการพิจารณา ในการนี้ให้นำระเบียบคณะกรรมการกิจการโทรคมนาคมแห่งชาติว่าด้วยการประเมินผลกระทบจากการกำกับดูแลพ.ศ. ๒๕๔๙ ในส่วนที่ว่าด้วยรายงานการประเมินผลกระทบขั้นกลางมาใช้บังคับโดยอนุโลม(๓)ให้องค์คณะในคณะกรรมการวินิจฉัยข้อพิพาทที่รับผิดชอบลงนามรับรองความชอบด้วยกฎหมายของคำชี้ขาดของคณะอนุญาโตตุลาการในรายงานตาม(๒) ด้วย(๔)การดำเนินการขององค์คณะในคณะกรรมการวินิจฉัยข้อพิพาทต้องดำเนินให้แล้วเสร็จภายในเจ็ดวันนับแต่วันที่องค์คณะในคณะกรรมการวินิจฉัยข้อพิพาทได้รับคำชี้ขาดของอนุญาโตตุลาการข้อ ๙กรณีมีปัญหาอันเนื่องจากการตีความตามประกาศหรือมีเหตุอื่นใดนอกเหนือจากที่กำหนดไว้ในประกาศนี้ให้คณะกรรมการเป็นผู้วินิจฉัยปัญหาเกี่ยวกับการตีความหรือปฏิบัติตามประกาศนี้ประกาศณ วันที่ ๒ ธันวาคม พ.ศ. ๒๕๕๑พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๑๓มกราคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๔๖/๘ มกราคม ๒๕๕๒